༄༅། །ལྷ་མོའི་བསྐང་བསྡུས་བཞུགས་སོ། །
།གླུ་
ན་མོ་ཤྲི་བཛྲ་དྷེ་ཝ་ཡ། ཆོས་དབྱིངས་བཟང་མོ་ལྷུན་འགྲུབ་ཝ་ར་ཧི། །གང་འདུལ་
སྒྱུ་འཕྲུལ་རྡོ་རྗེ་ངེ་ནེ་མ། །འཁོར་འདས་ཐུགས་དམ་བསྐང་བའི་དམ་རྫས་ནི། །ཤ་ལྔ་བདུད་
རྩི་རྣམ་ལྔ་ཡེ་ཤེས་ལྔ། །འདོད་ཡོན་གཏོར་མ་ཚོགས་ཀྱིས་ལོངས་སྤྱོད་བཅས། །འོག་མིན་
ལ་སོགས་ཞིང་ཁམས་རབ་འབྱམས་ན། །ཚོགས་ཀྱི་མཆོད་པ་བདུད་རྩི་བྱེ་བྲག་དང༌།
གར་རོལ་མོ་པི་ཝཾ་གླིང་བུའི་ཚོགས། །རྐང་གླིང་ཅང་ཏི་རྒྱན་དྲུག་རིན་ཆེན་བརྒྱན། །འཇའ་
འོད་སྤོས་སྤྲིན་མེ་ཏོག་ཆར་རྒྱུན་སོགས། །བླ་མེད་མཆོད་པའི་ཚོགས་དང་རྒྱན་ཆའི་ཚོགས། །
གང་མཆིས་བསམ་པ་དག་པས་བློས་བླང་ནས། །དེང་འདིར་བསྐང་བའི་རྫས་མཆོག་དམིགས་
བྱས་ཏེ། །ཆོས་དབྱིངས་ཀུན་ཏུ་བཟང་མོའི་ཐུགས་དམ་བསྐང་། །ལོངས་སྐུ་ཐུགས་རྗེ་ཁྲོས་
མའི་ཐུགས་དམ་བསྐང༌། །སྤྲུལ་མཛད་དུར་ཁྲོད་ལྷ་མོའི་ཐུགས་དམ་བསྐང༌། །ཞི་མཛད་
དཀར་མོ་ཟླ་མདོག་ཐུགས་དམ་བསྐང༌། །རྒྱས་མཛད་སེར་མོ་གསེར་མདོག་ཐུགས་དམ་
བསྐང་། །དབང་གི་ལྷ་མོ་དམར་མོའི་ཐུགས་དམ་བསྐང༌། །དྲག་ཤུལ་མུན་པའི་མདོག་
ཅན་ཐུགས་དམ་བསྐང་། །སྣ་ཚོགས་སྤྲུལ་པའི་གར་མཁན་ཐུགས་དམ་བསྐང༌། །གནས་
གསུམ་མཁའ་འགྲོའི་ཚོགས་རྗེའི་ཐུགས་དམ་བསྐང༌། །དུར་ཁྲོད་ཤ་ཟ་བདག་མོའི་ཐུགས་
དམ་བསྐང་། །རྒྱལ་བསྟན་རིན་ཆེན་སྐྱོང་མའི་ཐུགས་དམ་བསྐང་། །བསྟན་དགྲའི་སྲོག་གི་
གཤེད་མའི་ཐུགས་དམ་བསྐང༌། །དམ་ལྡན་བུ་བཞིན་སྐྱོང་མཛད་ཐུགས་དམ་བསྐང་། །
མཁས་བཙུན་དཀོར་གྱི་སྲུང་མའི་ཐུགས་དམ་བསྐང༌། །བྱང་ཆུབ་སྒྲུབ་པའི་ལམ་མཁན་
158

ལྷ་མོའི་བསྐང་བསྡུས།
ཐུགས་དམ་བསྐང༌། །བསམ་པའི་དོན་འགྲུབ་ལྷ་མོའི་ཐུགས་དམ་བསྐང༌། །རབ་འབྱམས་
སྤྲུལ་པའི་གར་མཁན་ཐུགས་དམ་བསྐང༌། །འཕགས་ཆེན་རྒྱལ་སྲས་སེམས་མའི་ཐུགས་
དམ་བསྐང་། །རྣལ་འབྱོར་བདག་གིས་དེང་ནས་བྱང་ཆུབ་བར། །ཁྱེད་སྒྲུབ་ཁྱེད་བརྟེན་གཏན་
གྱི་སྲུང་མ་རུ། །མངའ་གསོལ་གཟེངས་བསྟོད་དབང་བསྐུར་གུས་འདུད་ན། །ཐུགས་རྗེ་མ་
འགྱང་བརྩེ་བས་རྟག་གཟིགས་འཚལ། །བྱང་ཆུབ་སྒྲུབ་པའི་ལམ་གྱི་འགལ་རྐྱེན་སོལ། །
རྒྱལ་བའི་བསྟན་དང་བསྟན་འཛིན་བུ་བཞིན་སྐྱོངས། །ཁྲིམས་ལྡན་འདུས་པའི་སྡེ་འདིར་
ཐུགས་རྗེས་གཟིགས། །རྣམ་གཡེང་མེད་པར་ཡང་དག་ཆོས་ལ་སྤྱོད། །བདུད་སྡེ་དཔུང་
བཅས་དོན་སྙིང་ལྐོགས་ནས་ཕྱུང་། །ཆོས་མཐུན་བསམ་དོན་ཡིད་བཞིན་འགྲུབ་པར་མཛོད། །
དགེ་ལེགས་འཕེལ།། ·. །།
159

གངས་ཅན་རིག་བཅུད་ལས། རག་མགོ་སྤྲུལ་སྐུའི་གསུང་འབུམ། ༼ཡ༽